Cele versoek om 'drakoniese Vuurwapenwet' te skrap | Maroela Media
Die Demokratiese Alliansie het meer as 113 000 handtekeninge ingesamel wat die vuurwapenwysigingswetsontwerp verwerp. Dié omstrede wetsontwerp poog, onder andere, om selfverdediging te verwyder as 'n geldige rede om 'n vuurwapen te besit.
Andrew Whitfield, die DA se skaduminister van polisie, sê die DA het vandag dié handtekeninge aan die parlement oorhandig om seker te maak dat die stem van elke Suid-Afrikaner wat die petisie onderteken het, se stem gehoor word. "Dankie aan elkeen wat die petisie onderteken het en besware aangeteken het teen hierdie drakoniese stuk wetgewing."
Die golf van gewelddadige betogings en plundery wat verlede maand in KwaZulu-Natal en Gauteng plaasgevind het, het die SAPD se onvermoë onthul om misdadige optrede te hanteer, het Whitfield bygevoeg. "Hierdie gebeure bevestig dat die drakoniese wetsontwerp niks meer sal doen nie as om die laaste manier van verdediging te verwyder van wetsgehoorsame burgers wie se lewe deurgaans in gevaar gestel word deur gewelddadige kriminele."
Whitfield sê polisie minister Bheki Cele moet die regte ding doen en die wetsontwerp in sy geheel skrap omdat dit duidelik is dat die SAPD nie in staat is om Suid-Afrikaners veilig te hou nie.
"As gevolg van die hoë misdaadkoers in Suid-Afrika moet miljoene Suid-Afrikaners op selfverdediging staat maak as hul laaste manier van verdediging. Die wetsontwerp poog bloot om wetsgehoorsame burgers te ontwapen sonder om die werklike rede te takel van die land se hoë geweldsmisdaadkoers. Sonder die beskerming van vuurwapens sal Suid-Afrikaners se hande agter hul rug vasgebind wees wanneer hulle misdadigers teëkom, want die polisie is eenvoudig te oorweldig om gemeenskappe te beskerm. Dit is iets wat die DA nie sal toelaat nie."
Die 113 000 Suid-Afrikaners wat beswaar aangeteken het teen die vuurwapenwysigingswetsontwerp het 'n duidelike boodskap aan minister Cele gestuur: Hulle weier om deur die ANC-regering ontwapen te word, het Whitfield bygevoeg.
Waarom die gekke "elke vyf jaar?"
Raai wie is baas? Sy naam is Bheki….
Ons versoek nie ons sê dit gaan nie gebeur nie hoed julle is en bly pateties en het nie die wil of mannekrag om ons te beskerm nie! Jou stats wys wat eintlik aangaan so los ons uit.
Die SAPD het nie die kapasiteit om
vuurwapenlisensies behoorlik te administreer nie. Dis een van die redes vir die poging om die wet te wysig. Minder werk, te hel met die slagoffers van plaasaanvalle en gewapende rowe en motorkapings.
Hulle gaan dit ignoreer. Jy kan nie mense se eiendom wil annekseer as daar privaat wapen besit is nie.